[{"text_idx": "#000000", "text": "Bi zauritu egon dira Larrinben, auto istripua gertatu ostean"}, {"text_idx": "#000001", "text": "Bi autok talka egin dute eta gidariek zauriak izan dituzte. Ertzaintza bideratzen ari da trafikoa."}, {"text_idx": "#000002", "text": "Larrinben jazo da istripua 09:45ak aldera, A-624 errepidean. Ertzaintzak jakinarazi duenez, bi autok talka egin dute, eta gidariak zauritu dira. Batek lesio arinak izan ditu, ondorioz, Amurrioko anbulatorioan artatuko dute."}, {"text_idx": "#000003", "text": "Besteak, ordea, zauri larriagoak pairatu ditu, eta ospitalera eraman dute. Berez, ibilgailutik atera behar izan dute eta, horregatik, tarte batez trafikoa moztu dute."}, {"text_idx": "#000004", "text": "Istripuaren ondorioz, bidea garbitzeko lanak egin dituzte 12:00ak arte eta segurtasuna bermatu ondoren, trafikoak modu arruntean jarraitu du."}]